‏בפרק הקודם, ‏ב-29 דקות עתירות מידע ואף נגישות,
‏ראינו איך שרשרת של פריצות דרך ‏הובילה את האנושות לבנות את העולם המודרני
‏וליצור נשק חזק עד כדי כך ‏שביכולתו להפוך הכול לעיסה רותחת.
‏אבל זה היה רק חלק מהסיפור. ‏החלק אחריו מתחיל עכשיו.
‏השנה 1945.
‏הפצצה האטומית כבר התפוצצה. ‏העולם כולו עיי חורבות.
‏תהליך השיבוט של היטלר כבר החל.
‏- פילומינה קונק ‏מנחת תוכניות תעודה חשובות -
‏העתיד נראה מעורפל ‏והוא התקרב עוד ועוד מדי רגע כהרגלו.
‏אבל זה יהיה עתיד שונה ‏מכל מה שראה העולם בעבר.
‏עתיד של אנשי ירח וכוכבי רוק, ‏עסקים גדולים ואהבה חופשית,
‏מחשבים ואינטרנט
‏ורובוט רצחני שנשלח אחורה בזמן ‏להרוג את שרה קונור.
‏אבל החלק הזה היה רק בסרט.
‏הציוויליזציה המודרנית הגיעה, ‏אבל בשל התנגשות בין השקפות עולם
‏לא סר לחלוטין האיום בסכסוך עולמי.
‏האם צורות חדשות של תקשורת המונית ‏יוכלו לעזור לכולנו להסתדר זה עם זה?
‏או לגמרי לא?
‏האם אמורות להיות שתי רשתות חברתיות?
‏האחת לצודקים והשנייה לטועים?
‏אני מכירה הרבה אנשים ‏שהייתי מעבירה לרשת של הטועים. דפוקים.
‏הצטרפו אליי כעת ‏אל הפרק האחרון של הקיום האנושי
‏שבו אני מגלה איך הגענו למקום שאליו הגעתי
‏ואיפה נהיה מחר, ‏בעת הצילומים מדובר ביום רביעי.
‏מתי שיגיע העתיד, הוא יקרה כאן,
‏בכדור הזכוכית השברירי הזה ‏שלמדתי להכיר בשם כדור הארץ.
‏השיער שלי נראה מזעזע.
‏- השקפת עולם עם פילומינה קונק -
‏- פרק 5: מלחמ(ו)ת העולמ(ות)? -
‏רוסיה. ארץ רחבת ממדים המשתרעת במזרח.
‏היא מוזכרת בפעם הראשונה בסדרה הזאת,
‏אבל היא הייתה שם כל הזמן.
‏בתחילת המאה ה-20 ‏רוסיה הייתה אימפריה עצומה,
‏ממש כמו היקום הקולנועי של מארוול כיום.
‏הרוסי הממוצע היה איכר שחלם להיות אדם,
‏עשיר במידת האפשר.
‏כי כשהאיכרים הרוסים חיו בעוני
‏העשירים גרו בסנקט פטרבורג.
‏הרוסי החשוב מכולם נקרא הצאר ניקולאי, ‏כלומר, המלך ניקולאס ברוסית.
‏הרשו לו לשלוט במדינה כמו דיקטטור,
‏והורו לי לומר שזה בניגוד ‏למה שקורה היום ברוסיה.
‏עולם מעין זה, ‏שבו ההמונים עומלים להשתכר בגרושים
‏והאליטה הזעירה מתעשרת,
‏נראה לנו כיום ‏לא הוגן לחלוטין ופשוט בלתי נתפס.
‏בקושי נוכל לדמיין איך זה היה אז.
‏אדם אחד שחשב שכל זה ערימת חרא
‏הוא הוגה גרמני בשם קרל מרקס.
‏קשה לראות, אבל אם תביטו היטב בתצלום הזה,
‏אולי תבחינו בכך שהיה לו זקן.
‏למרקס היה גם חזון
‏והוא כתב אותו בספר ‏בשם "המאני-פסטו הקומוניסטי".
‏כיום זה אחד מהספרים שחוקרים מדברים עליו,
‏אבל אף אחד לא קרא אותו באמת. ‏כמו כל הספרים למעשה.
‏אבל בשעתו הספר היה להיט,
‏במיוחד בקרב בני 18 עד 35 ‏שהשתייכו לאוכלוסייה מהפכנית
‏שהתנגדה לקפיטליזם.
‏רוסי אחד שקרא את הספר ‏הוא האיש שמככב כעת בתצלום הזה,
‏ולדימיר איליץ' ג'ון לנון.
‏לנין דמיין עולם ללא רכוש.
‏"אני תוהה אם תוכלו. ‏אין סיבה להרוג או למות עבורה.
‏אחוות בני האדם."
‏הוא בחר להגשים את חזונו ‏דרך התקוממות אלימה.
‏הוא קיבל הזדמנות לכך בשנת 1917.
‏בשל מחסור במזון אנשים חוללו מהומות ‏ותבעו לחם, ממש כמו ברווזים.
‏לנין וחסידיו פרצו לארמון החורף
‏והעלו לשלטון ממשלה קומוניסטית.
‏רוסיה שינתה את שמה לבריה"מ ‏אבל לפעמים נקראה גם ק-ק-ק-פ.
‏מה הייתה ברית הבצלים?
‏- פרופ' אשלי ג'קסון, ‏מרצה להיסטוריה אימפריאלית וצבאית -
‏לדעתי את מתקשה בשל אי הבנה ‏וכנראה מתכוונת לברית המועצות.
‏לא, זה בצל. קראתי את זה קודם על פיסת נייר.
‏כפי הנראה טעו בכתיב או שאינך קוראת היטב.
‏אבל אני חושב שאת מתכוונת ‏לברית המועצות ההיסטורית
‏או לאיחוד הרפובליקות ‏הסוציאליסטיות הסובייטיות.
‏אני לא רוצה להיות גסת רוח, ‏אבל לדעתי אתה מסגביר קצת.
‏אולי נוכל לדבוק בנושא ברית הבצלים, בבקשה?
‏בסדר.
‏מה היא הייתה בדיוק?
‏אם אתה לא יודע, מותר לומר. ‏אני לא אשפוט אותך.
‏שמעי, אם את רוצה לדבר ‏על מיני ירקות רוסיים סובייטיים, אין בעיה.
‏זאת בכל זאת הייתה מדינה חקלאית מאוד.
‏היו המון בצלים, ‏המון תפוחי אדמה והמון דברים אחרים.
‏הייתה להם לפת? ‏-אני חושב שכן.
‏זה ירק זול, קל לגדל אותו, ‏הוא עמיד ומתאים מאוד לנזיד.
‏איך אתה יודע הרבה על ירקות?
‏יש לך חלקת אדמה?
‏בשנת 1924 לנין עזב את הלהקה
‏להתמקד בקיום בחיים שלאחר המוות, ‏שלא האמין בהם בכלל.
‏יוסיף סטאלין תפס את מקומו של לנין
‏ועמד בראשו של משטר דיכוי אכזרי
‏שהרג, הרעיב או הגלה מיליוני בני אדם.
‏אבל לפחות היה לו שפם ידידותי.
‏הקומוניזם והקפיטליזם הם אויבים מטבעם,
‏כמו גברים ונשים או חתולים וכלבים.
‏אבל רוסיה ואמריקה הניחו בצד ‏את המחלוקות ביניהן
‏הודות לרצונן המשותף ‏לנצח במלחמת העולם השנייה.
‏סופה של מלחמת העולם השנייה ‏הוביל לחגיגות רבות בשחור-לבן,
‏כשאנשים הניחו מאחוריהם ‏שנים רבות של סכסוכים ואומללות.
‏אבל מאחורי החגיגות המיושנות-למראה הללו ‏התבשלה צרה צרורה.
‏משנגמרו להם הרעים ‏שיכלו לפוצץ אותם או לירות בהם,
‏המזרח והמערב החלו לחשוד זה בזה.
‏זאת הייתה תחילתו של סכסוך חדש לחלוטין:
‏מלחמת העולם הקרה.
‏המלחמה הקרה מורכבת למדי, נכון?
‏כדאי לנו לטרוח להזכיר אותה כאן?
‏או שמא נוכל לדלג עליה וזהו?
‏- ד"ר בריאן קלאס, ‏מרצה עמית לפוליטיקה עולמית -
‏היא מגדירה את רוב המחצית השנייה ‏של המאה ה-20. אז רצוי שתכללי אותה.
‏הבנתי. בסדר.
‏עם התפשטות ברית המועצות
‏העמיקה היריבות בין המזרח למערב.
‏הסמל למחלוקת היה בניית החומה של ברלין,
‏מעין גירושים בצורת לבנים.
‏הייתה אווירה נוראית של חשד,
‏כמו עם החבר שלי לשעבר, ‏כשראיתי שיש לו 28 שיחות שלא נענו
‏מאשת קשר שכינה בטלפון שלו "קלודיה ציצים".
‏הוא טוען שהיא בסך הכול נציגה ‏של מכון כושר וזה השם שלה באמת.
‏צר לי, שון. לא קניתי את זה אז ‏ואני לא קונה את זה עכשיו.
‏אני מקווה שאמא שלך בסדר.
‏עד מהרה החשד והאיבה ‏בין המזרח והמערב גברו עד כדי כך
‏שהם החלו לרגל זה אחר זה, ‏אגרו כלי נשק גרעיניים
‏ולחמו בשרשרת של מלחמות פרוקסי, ‏מלחמות באמצעות שליח.
‏רוסיה ואמריקה ניהלו מלחמות פרוקסי ‏שבהן השתמשו במדינות צד שלישי.
‏זה כמו שבוחרים דמות שתילחם עבורך ‏במשחק "לוחם רחוב 2"?
‏לדעתי לאורך תולדות האנושות ‏יש נטייה לנסות להשתמש בצבאות אחרים,
‏בלוחמים ממדינות אחרות שיעזרו בלחימה.
‏הבנתי. בדיוק כמו "לוחם רחוב".
‏אם זה היה "לוחם רחוב 2" ‏והאמריקאים היו בוחרים בדמות של קן,
‏האם הרוסים היו בוחרים את זנגיף ‏משום שהוא מברית המועצות?
‏אולי היו בוחרים במישהו כמו דאלסם?
‏מן הסתם, הוא בחירה טובה יותר כי הוא יכול ‏לצלול ולבעוט מעל כדורי האש של קן.
‏אני לא יודע. ‏לדעתי תצטרכי לשאול את הנשיא פוטין
‏כדי לקבל תשובה חד משמעית בנושא.
‏אני מניח שהם היו בוחרים בדמויות ‏שיש להן סיכוי הכי גדול לנצח את קן.
‏בינתיים המזרח והמערב גם התחרו ביניהם
‏מי יחקור ראשון את הכוכבים.
‏היריבות נודעה בשם "המרוץ לחלל" ‏כי זה מתחרז באנגלית,
‏אבל כנראה לא ברוסית. ‏אין לנו מושג איך הם קראו לזה.
‏בכנות, כנראה היינו צריכים לגלות ‏לפני שהקלטנו את הקטע הזה.
‏השיגורים הראשונים ‏נחשבו לאסונות מוחלטים בשעתו,
‏אבל כיום אנחנו יודעים שהם מעניקים ‏חוויית צפייה נעימה לצלילי ג'ז קל.
‏- האדומים משגרים לוויין -
‏היום יש ירח חדש בשמיים.
‏כדור מתכת בקוטר של 58 סנטימטרים ‏ששוגר למסלולו באמצעות טיל רוסי.
‏בסופו של דבר, בשנת 1957, ‏הרוסים הצליחו לבצע את השיגור הראשון.
‏למה הרוסים שיגרו את ספונקי למסלול? ‏-ראשית, כשמביטים במילים ברוסית…
‏- פרופ' אנו אוג'ה ‏מנהל אקדמיית החלל הלאומית בבריטניה -
‏שמו של הלוויין הראשון בעולם ‏הוא "ספוטניק 1",
‏והרוסים… ‏-זה זרע ברוסית?
‏לא, זה "בן לוויה" ברוסית.
‏אני מניחה שזרע במסלול יצוף לו בכדורי קצף
‏ממש כמו שקורה באמבטיה.
‏מתנצלת. לשנות את הנושא?
‏זמן קצר אחרי שיגורו של ספוטניק ‏הגיע תורה של כלבת החלל הידועה בשם לייקה
‏ששוגרה לחלל בנובמבר 1957.
‏מה קרה ללייקה?
‏אני מתארת לעצמי ‏שנתנו לה עצם וליטוף בבטן כששבה הביתה.
‏למרבה הצער, לייקה לא חזרה לכדור הארץ,
‏כי זמן קצר אחרי השיגור החללית התחממה ‏יתר על המידה והיא הלכה לעולמה באופן מצער.
‏אתה צוחק עליי, לעזאזל!
‏הלוואי שיכולתי לצחוק. לא, זה היה…
‏היא שוגרה לטיסה בכיוון אחד, פחות או יותר.
‏יש כלב מת בחלל.
‏זאת אומרת שיש כלב מת איפשהו ‏שמסתתר בכל צילום
‏של כל סרט שצולם בחלל כמו "מלחמת הכוכבים"?
‏לא הייתי אומר… ‏-יש כלבים מתים ב"מלחמת הכוכבים".
‏זה ממש לא לעניין.
‏הלוויין של לייקה נשרף בסופו של דבר ‏באטמוספירה העילית של כדור הארץ,
‏אבל זה קרה הרבה אחרי שהלכה לעולמה.
‏כפי שאמרתי, ‏היא מתה שעות ספורות אחרי השיגור בסך הכול.
‏מצטערת, אולי נעצור ‏לדקת דומייה לזכרה של לייקה.
‏בסדר.
‏יש כלב מת בחלל.
‏פרט למרוץ לחלל, ‏חייהם של הרוסים הרגילים היו קשים בדרך כלל.
‏בעוד שנראה שלעומתם האמריקאים ‏חיו חיים נטולי דאגות של מותרות וכובעים.
‏שנות ה-50 של המאה שעברה באמת קרו במציאות?
‏- ד"ר רות אדמס, ‏מרצה בכירה לתעשיות תרבות ויצירה -
‏כן, אין ספק שהן קרו במציאות.
‏את בטוחה? כי זה נראה מפוברק כשרואים את זה.
‏יש שם רק גברים חובשי כובעים ‏ועקרות בית מחייכות במטבח.
‏האנשים האלה היו אמיתיים וכל זה קרה באמת?
‏רוב הדברים האלה הם מה שרואים בפרסומות.
‏השברולט 55 היא נמוכה יותר, ‏רחבה יותר ונראית ארוכה יותר.
‏הדרמה האהובה ביותר בטלוויזיה ‏של שנות ה-50 הייתה תוכנית בשם פרסומות.
‏הפרסומות סיפרו את סיפורם ‏של גבר או אישה שרצו משהו
‏ואז קנו אותו והיו מאושרים.
‏זאת הדוגמה הראשונה אי פעם ‏למבנה סיפורי בין שלוש מערכות.
‏זה מדהים. ‏-נכון.
‏הפרסומות זכו להשפעה כה רבה ‏עד שגרמו לצופים בבית
‏לרצות להיות מישהו שקונה דברים אף הוא.
‏הם עבדו קשה להשיג כסף ולרכוש מכונית
‏כדי שיוכלו לנסוע לחנויות ‏ולקנות דברים נוספים.
‏כדי לשלם עליהם ‏הם נאלצו לחזור לעבודה שאמללה אותם.
‏הם היו מעודדים את עצמם ‏בכך שיצאו וקנו דברים נוספים
‏והם נאלצו לעבוד כדי לשלם גם עליהם.
‏זה מדהים. ‏-נכון.
‏הם לא עבדו או קנו דברים
‏רק כשצפו בטלוויזיה.
‏בגלי האתר הללו נולדה תרבות חדשה:
‏התרבות הפופולרית, להבדיל מהתרבות הרגילה, ‏שכללה דברים כגון תמונות ובטהובן.
‏אלה היו דברים שאנשים באמת נהנו מהם.
‏במשך עשורים רבים אומנים שחורים חלוצים ‏התקדמו זה בעקבות זה במתינות ובהדרגה
‏ופיתחו צורת ביטוי מוזיקלית חדשה ומלהיבה ‏שלבנים יכלו לגנוב ולומר שהיא שלהם.
‏למה אומרים שאלביס פרסלי ‏ניכס את המוזיקה הלבנה?
‏לא אומרים את זה. ‏כן אומרים שהוא ניכס את המוזיקה השחורה.
‏הוא היה גבר לבן ‏ששר מוזיקה שמקורותיה שחורים.
‏הוא נאלץ להתנצל ברשת החברתית?
‏לא, כיוון שלא הייתה אז רשת חברתית.
‏מדוע אלביס לא מתנצל עכשיו? ‏-כי אלביס מת.
‏זאת אומרת שהוא מנכס עכשיו ‏סגנון חיים של מתים? איזה גנב מחורבן.
‏אחרי שהתגבר על עוני בילדותו ועל לקות באגן
‏אלביס נהנה מתקשורת ההמונים
‏ששידרה אותו לקהל של מיליונים, ‏אבל בגרסה מצונזרת.
‏למה היה מסוכן כל כך ‏להראות את אלביס מהמותניים ומטה?
‏האם היה עירום מתחת כמו סוטה בשיחת זום?
‏הוא לא היה עירום.
‏הוא הזיז הרבה את הירכיים באופן מיני מאוד.
‏הייתה חרדה רבה
‏מכך שנשים צעירות יתחרמנו יותר מדי מאלביס.
‏אנשים התחסדו אז, נכון?
‏לו ראו את הפין שלו, ‏מן הסתם היו חוטפים שבץ, נכון?
‏קרוב לוודאי. לא נראה לי שהיו משדרים את זה.
‏אוי, אלוהים.
‏זאת לא בדיחה. מה מצחיק בזה?
‏אם היו רואים את הפין שלו, היו חוטפים שבץ.
‏זה לא מצחיק. ‏אנחנו מדברים כאן על חיים של בני אדם.
‏אלביס היה נפיץ במידה כה מסוכנת
‏שצבא ארה"ב הפקיע אותו לשימוש צבאי.
‏זה לא מפתיע בכלל בהתחשב במה שהלך אז.
‏רוסיה ואמריקה שתיהן ‏בנו מאגרים עצומים של נשק גרעיני,
‏שהיה בהם די להשמיד ‏את כל כוכב הלכת כמה פעמים,
‏למקרה שפספסו בפעם הראשונה.
‏נראה שכוכב הלכת ‏עמד בפני מלחמת עולם שלישית.
‏בשנות ה-60 המוקדמות ‏הוא התקדם ממש עד קצה המצוק
‏והביט ישר לתוך התהום שאין ממנה חזרה.
‏משבר.
‏המילה הזאת מתפרצת לחיים לפתע פתאום
‏ומקבלת משמעות מאיימת ‏בעיתונים בכל רחבי אמריקה.
‏במשבר הקוביות והטילים,
‏מה היה מסוכן יותר, הקוביות או הטילים?
‏את חושבת על משבר הטילים הקובני, ‏שמתייחס לקובה,
‏מדינה ליד החוף של ארצות הברית, ‏הסמוכה לפלורידה.
‏קובייה היא לא צורה נוראית לטיל? ‏עדיף בצורת לבנה.
‏בשנת 1959 התחוללה בקובה מהפכה קומוניסטית.
‏עלה לשלטון אדם בשם פידל קסטרו ‏והתיידד מיד עם רוסיה.
‏ובשנת 1962 גילו האמריקאים ‏שהסובייטים מתכוונים להשתמש בקובה
‏כבסיס לטילים גרעיניים,
‏והטילים האלה עלולים להגיע ‏לפלורידה תוך 20 דקות בלבד
‏בתנאי רוח טובים ואם יוכלו למצוא מקום חניה.
‏הנשיא האמריקאי ונער הפוסטרים ג'ון אף קנדי
‏תבע מהרוסים לסלק את הטילים, ‏אחרת המלחמה הייתה בלתי נמנעת,
‏או גרוע מזה, אפשרית.
‏שישה ימים העולם עצר את נשימתו.
‏זאת אומרת שהיה עלול למות מחנק ‏עוד לפני שהפצצות התפוצצו.
‏בסופו של דבר ‏הקיסר הסובייטי ניקיטה חרושצ'וב
‏נסוג כמו פחדן עלוב ודפוק
‏והטילים שלו חזרו הביתה ‏עם הזנב בין הרגליים.
‏קנדי ניצח.
‏ג'ון פ. קנדי ניצח במשבר הטילים הקובני.
‏למה הוא ירה בעצמו אחר כך?
‏הוא לא ירה בעצמו. הוא ערך משא ומתן ‏ליישוב משבר הטילים הקובני
‏עם המנהיג הסובייטי, ניקיטה חרושצ'וב.
‏אחר כך התנקשו בקנדי בדאלאס, בטקסס
‏ב-1963, למרבה הצער. אבל הוא לא ירה בעצמו.
‏הבנתי. כמה אירוני ‏שהוא חשש כל כך מהטילים הקובניים
‏כשלמעשה היה צריך לחשוש מרובה בטקסס.
‏אני בטוחה שהוא בעט בעצמו אחרי שנורה.
‏אחרי שחמק מהשמדה כוללת, ‏העולם היה רעב לשינוי
‏וקם דור צעיר שרצה לתת סיכוי לשלום.
‏גיבורי הדור הזה לא היו הפוליטיקאים
‏אלא מוזיקאים של תרבות הנגד ‏שיצירותיהן הגדירו את התקופה.
‏הרולינג סטונס היו תופעה אדירה ‏בשנות ה-60 של המאה שעברה.
‏אפשר לומר שהם היו הביטלס של תקופתם?
‏- ד"ר שירלי ג'. תומפסון, ‏מלחינה ומרצה למוזיקה -
‏חשבתי ששתי הלהקות פעלו באותה תקופה. ‏תמיד הייתה יריבות בין הסטונס לביטלס.
‏כן, אבל הביטלס כבר היו האלביס של תקופתם.
‏אז נותרו ביטלס מיותרים. ‏נוכל לתת אותם לרולינג סטונס,
‏אף שהם פעלו במקביל?
‏לדעתי לכל אחד יש העדפה
‏בין הסגנון של הביטלס לסגנון של הסטונס.
‏טוב, אז מי מבין הביטלס של תקופתם ‏היו הכי טובים?
‏ביטלס אחת או ביטלס שתיים?
‏לדעתי ביטלס אחת הם המועדפים. ‏או הביטלס הראשונים… הביטלס.
‏השאלה הבאה:
‏מכל הלהקות של שנות ה-60, מי היו הקינקס?
‏בינתיים המשיך להתנהל המרוץ לחלל.
‏נאס"א בזבזה מיליארדי דולרים
‏ובנתה טיל בעל עוצמה מספיקה להגיע לירח,
‏אבל לא בעל עוצמה כזו שיתפוצץ כשיגיע לשם.
‏על הסיפון היו ניל ארמסטרונג, אלן אלדה
‏ועוד גבר שביקש להישאר בעילום שם.
‏ב-20 ביולי 1969 כל העולם צפה בטלוויזיה
‏לראות אם הירח אכן יתפוצץ.
‏גם משום שלא שידרו שום דבר אחר.
‏- הצילומים הראשונים מהירח -
‏אני בטוחה שהצופים ברחבי העולם ‏היו המומים לחלוטין
‏מאיכות התמונה המזעזעת, ‏שהייתה נוראית אפילו אז.
‏תראו את זה, בחייכם.
‏כאילו הם עפו לממד הטשטוש כדי ליירט מריחה.
‏זה צעד קטן לאדם
‏וזינוק ענק לאנושות.
‏גם איכות הקול הייתה איומה, אבל הוא אמר
‏שזה צעד קטן לאדם וזינוק ביוני אחד לאנושות.
‏כך הכריז למעשה שהירח שייך לגברים.
‏זאת הסיבה שעד עצם היום הזה ‏הכניסה לירח אסורה לנשים.
‏הודות לנחיתה על הירח האדם זכה לגדולה,
‏התעלה על מגבלות כדור הארץ ‏וחקר את השמיים בכבודם ובעצמם.
‏זאת בהנחה שכל זה אכן התרחש במציאות.
‏רבים ברשת טוענים שהנחיתות על הירח זויפו.
‏כמה הם צודקים?
‏הם טועים לחלוטין.
‏אף היסטוריון מעולם לא הטיל בספק ‏את קיומו הממשי של פרויקט אפולו.
‏כי אין ולו פיסת ראיה כביכול
‏שהביאו מפתחי תיאוריות הקנוניה ‏שעמדה אי פעם בפני בחינת עמיתים מדוקדקת.
‏אבל ברור שזה זיוף. ‏כי איך יכלו לנחות על הירח
‏אם הירח אינו אמיתי?
‏אבל מה גורם לך לחשוב שהירח אינו אמיתי?
‏הוא לא אמיתי. אני לא יודעת אם חקרת בנושא,
‏אבל חבר שלי פול ‏שלח לי סרטון שחושף את כל התרמית.
‏תוכל להוכיח שהירח קיים? לא תצליח, נכון?
‏אנחנו רואים אותו בשמיים. שלחנו חללית לירח.
‏הבאנו דוגמיות חזרה לכדור הארץ.
‏לא. צפה בסרטון. הוא יפקח את עיניך.
‏בטח אתה מאמין גם בלילה, נכון?
‏אני חווה אותו ‏כמו מיליארדי אנשים אחרים ברחבי העולם.
‏כן, אני מאמין בלילה. ‏אני מאמין שכשכדור הארץ מסתובב
‏יש פרק זמן חשוך שאנו קוראים לו לילה.
‏תתעורר. הכול מופיע בסרטון. ‏גורמים לנו לחשוב שהירח אמיתי
‏והלילה אמיתי, רק כדי שנישאר צייתנים.
‏תחשוב על זה. לתינוקות עוד לא שטפו את המוח,
‏אז הם יודעים שאין דבר כזה לילה.
‏לכן הם מתעוררים בצרחות.
‏בוא נתקדם.
‏תם המרוץ לחלל. אמריקה ניצחה.
‏התברר שהפרס ‏הוא יעד החופשה הגרוע בהיסטוריה,
‏ולא יכלו להזהיר מפניו אנשים ‏כי עוד לא המציאו את טריפ אדוווייזר.
‏אבל היה פרס ניחומים:
‏תמונת החופשה הכי טובה בהיסטוריה ‏שצולמה מאפולו 8 ונודעת בשם "זריחת הארץ".
‏היום התמונה משעממת מכדי שתשימו אליה לב
‏בסדרת תעודה פורצת דרך יותר משמונה שניות,
‏אבל בשעתו הצילום הזה גרם לאנשים לחשוב.
‏לא סתם מחשבה קטנה ‏כמו "זה נראה נחמד", אלא מחשבה גדולה.
‏זה גרם לנו להבין שכוכב הלכת שלנו שברירי.
‏ההיפים אהבו תמיד את התנועה האקולוגית,
‏אבל התעלמו מהם בגלל הלבוש שלהם
‏ומשום שהם היו מסטולים ‏מכדי לבטא את הרעיון בבהירות.
‏אבל עתה המדענים החלו לחשוש ‏ממצבו של כדור הארץ.
‏אף אחד לא היה טועה וחושב שהם היפים.
‏הם לבשו חלוקים לבנים נקיים ‏והרכיבו משקפיים כשהתריעו.
‏אבל התעלמנו גם מהם כי הם נראו חנונים.
‏הקדמה הייתה הבעיה.
‏כל המכשירים המודרניים ‏שהתמכרנו אליהם פועלים באמצעות חשמל,
‏שמגיע מתחנות חשמל ששורפות דלק ממאובנים,
‏שיוצר גז בשם פחמן דו חמצני, שיוצא מארובות
‏ומפריע לשמיים לתפקד כהלכה.
‏פתרון אחד לכל הנזק הסביבתי הזה
‏היה לבנות תחנות כוח גרעיניות
‏שבהשוואה פולטות הרבה פחות חומרים מסוכנים.
‏אלא אם כן התחנות מתפוצצות, ‏וזה לא קורה כמעט.
‏עד שזה אכן קרה בשנת 1986 בצ'רנוביל.
‏הקרינה מצ'רנוביל הפכה שטח עצום ‏לאזור סכנה קטלני שאסור להיכנס לתוכו.
‏גרוע אפילו ממרכז העיר רייגייט.
‏הנשורת הגרעינית נישאה באוויר ‏בהיקף של אלפי קילומטרים
‏והייתה לה תוצאת לוואי אחת ‏שלא ציפו לה מראש:
‏היא הפכה את הלבנים ‏של חומת ברלין לשבריריות מאוד.
‏שבריריות כל כך שהחומה החלה להתמוטט.
‏בני המקום הנואשים רצו לסייע לחומה
‏וניסו לשפר את המצב עם פטישים ואגרופים.
‏אבל זה לא עזר.
‏כשהתמוטטה החומה התמוטט גם הקומוניזם. ‏הקפיטליזם ניצח.
‏השווקים הבינלאומיים ‏קיבלו בברכה את הגלובליזציה
‏לצלילי המנון הטכנו הבלגי המקפיץ, ‏"תנו בקצב".
‏- תנו בקצב הוא היפוך אותיות ‏של "תבנו בצק" -
‏- השיר הושמע חמש פעמים ברצף ‏בהלווייתו של הבמאי סנטלי קובריק -
‏- כוכב הבית של טכנוטרוניק, ‏כדור הארץ, מורכב מ-70 אחוזי מים -
‏אם תבודדו את תפקיד התופים בשיר ‏ותסדרו אותו במעגל,
‏תוכלו לפתוח רמת משחק לרמאים ‏שתאפשר לכם לעבור משטחים מוצקים.
‏פתאום כולם חוץ מהעניים ‏הרוויחו כל כך הרבה כסף
‏שלא היה מקום לאחסן את כולו במטבעות.
‏לכן נאלצו לאחסן אותו ‏באמצעות מספרים שהופיעו על מסך
‏ואת המסך הקיפו גברים שצעקו עליו ‏כדי שישאיר את המספרים בתוכו.
‏כדי לעקוב אחרי כל הכסף הזה ‏העולם היה זקוק לחשבוניית על מיוחדת
‏ולמרבה המזל הייתה חשבונייה כזו: המחשב.
‏כיום המחשבים נפוצים בכל מקום, ‏אבל פעם הם היו נדירים ומגושמים.
‏בשנות ה-50 וה-60 של המאה שעברה ‏מחשב בודד תפס חדר שלם,
‏אבל בשנות ה-70 של המאה ‏עלו מהנדסים על תגלית מרעישה.
‏אם ייפטרו מכל האורות המהבהבים המיותרים ‏ומהסלילים המגנטיים המסתובבים
‏הם יוכלו להקטין את המחשבים במידה ניכרת.
‏להקטין אותם עד כדי כך ‏שיוכלו למעשה לעמוד על קצה האצבע.
‏זה היה השבב, והוא היה מדהים.
‏תודה לך. אני אחזיר לך עכשיו את הקטן הזה.
‏לאמיתו של דבר, השבב לא היה מסוגל לעשות דבר
‏אלא אם כן תקעתם אותו ‏בתוך מכונה גדולה מעין זו.
‏אבל אפילו מבחינת מקום על הרצפה ‏הוא היה שיפור גדול.
‏משהמחשבים היו קטנים מספיק להיכנס הביתה
‏אנשים רבים יותר רצו מחשב.
‏עמק הסיליקון נולד.
‏לב לבו של עולם המחשבים ‏שהגדירה אותו יריבות בין שני גברים:
‏ביל גייטס וסטיב ג'ובס.
‏אולי שמותיהם משעממים, ‏אבל מה שאמרו היה עוד יותר משעמם.
‏גייטס ייסד את מיקרוסופט,
‏והצליח בגדול עם ההמשך ‏הבלתי רשמי והמבלבל לגברת פק-מן:
‏"מיס דוס".
‏במקביל ג'ובס יצר את אפל מקינטוש,
‏המחשב הראשון בעולם שהיה קטן מעצם טבעו.
‏בזמן שהמערכות היריבות ‏הפרידו בין משתמשי המחשבים
‏משהו אחר ניסה לחבר בין כולם.
‏דבליו-דבליו-דבליו, האינטרנט העולמי.
‏האינטרנט היה מודרני ומעניין עד כדי כך
‏שנדמה שהאנושות לעולם ‏לא תקום עוד משולחן הכתיבה שלה.
‏אחר כך, במצגת דרמטית, מרכזית והרת-גורל
‏סטיב ג'ובס חשף שגילה
‏איך להכניס את האינטרנט למרובע נייד ‏ושינה לעד את ההיסטוריה.
‏אנחנו מכנים אותו "אייפון".
‏הצלחת האייפון נתנה השראה להמון חיקויים, ‏כמו זה שאמא שלכם משתמשת בו.
‏במהרה הטלפונים החכמים נהיו נפוצים כל כך ‏שקרוב לוודאי שאתם בוהים באחד עכשיו
‏במקום בי בזמן שאני אומרת את זה.
‏הטלפונים החכמים עוררו מהפכה ‏בתקשורת האנושית
‏בכך שסיפקו דרך מקובלת חברתית ‏להתעלם מכל מי שמסביבנו.
‏אבל אנחנו לא בודדים. הודות למדיה החברתית ‏כיום קל ומהיר יותר מאי פעם
‏ליצור קשר עם מיליוני בני אדם אחרים
‏הודות לדברים פשוטים כמו תמונה של חתול ‏או השפלה טקסית של אדם זר.
‏קל לראות מדוע הטלפון החכם נהיה
‏ההמצאה הרווחת ביותר במאה הנוכחית.
‏הוא מתקדם באופן בלתי רגיל
‏אבל גם פשוט כל כך שילד מסוגל לייצר אותו.
‏למעשה, לא מכשיר אחד בלבד, ‏אלא כ-50 מכשירים כאלה בשעה,
‏אם הילד רוצה להימנע ‏מלילה נוסף באגף הענישה.
‏למרבה הצער, סטיב ג'ובס הלך לעולמו ‏לפני שחזה בהצלחת אפל,
‏פרט למאות מיליארדי הדולרים ‏הספורים הראשונים.
‏על ערש מותו הוא גרם למהנדסי אפל להבטיח לו
‏שישנו את שקע האוזניות של האייפון ‏מדי שלוש שנים
‏ואז העלה את עצמו אל הענן.
‏במקביל, גייטס בזבז את הונו ‏בחיסול המלריה בעולם השלישי.
‏אבל למרות הכישלון המוחץ ‏של אפל ושל מיקרוסופט,
‏המחשבים עצמם ממשיכים לעשות חיל ולהשתפר.
‏יש המאמינים שאנו עומדים ‏בפני מאורע בשם סינגולריות
‏ובו האינטליגנציה המלאכותית ‏תהיה חכמה מדי ותזיק לנו.
‏אחרים סבורים שזה כבר התרחש
‏ושכל הציוויליזציה האנושית ‏קיימת רק בתוך הדמיה ממוחשבת.
‏איך אנו יודעים שאיננו הדמיה?
‏- פרופ' ג'ים אלחלילי, ‏מרצה למעורבות ציבורית במדע -
‏אנחנו לא יודעים. יש הרבה אנשים חכמים ‏שסבורים שייתכן שאנחנו חיים בהדמיה.
‏אם זו הדמיה,
‏למה המחשב מכריח אותי לשאול אותך את זה?
‏ובכן, מנקודת המבט שלי,
‏את שואלת שאלה
‏כדי שאוכל לדמיין שהמחשב שולט בך. ‏-כן.
‏אבל את בהחלט עשויה לחשוב שיש לך רצון חופשי
‏ואת שואלת את השאלות בעצמך.
‏למה באמת אני חייבת לבוא ולצלם את זה?
‏אולי מחשב יציג את זה ‏בטלוויזיה במסגרת ההדמיה?
‏או אולי אני שם?
‏אני קיימת בכלל? למה זה קורה?
‏למה זאת לא אני לבד ‏אוכלת פחזנית שוקולד בלולאה?
‏כמו בגיף. הייתי מתחלפת בזה.
‏למעשה, אולי בעצם ‏אנשים בגיפים לכודים בתוך הדמיה?
‏אולי זה מה שקרה להם? ‏איך צרעות משתלבות בהדמיה?
‏אני לא ממש מבין איך… ‏-סליחה, צריך להתיר כאן הרבה דברים, נכון?
‏בסדרה הזאת לקחנו אתכם למסע ‏מנקודת ההתחלה הפרימיטיבית שלנו,
‏דרך התעוררות רוחנית, התפוצצויות תרבותיות
‏ופריצות דרך משמעותיות בתחום המדע.
‏נכון לעכשיו האנושות תקועה בפרשת דרכים
‏ועומדת בפני עתיד לא ודאי.
‏האם ניענה לאתגר שינוי האקלים ונוכל לו?
‏או שמא נעשה את ההפך?
‏האם המחשבים ילמדו איך למחוק אותנו?
‏ואם כן, איך נוציא את עצמנו מסל המחזור?
‏האם האנושות תוכל ללמוד ‏להתקיים בשלום עם עצמה?
‏או אולי כולנו עוברים עתה
‏את השעות, הדקות והשניות האחרונות ‏של הציוויליזציה?
‏אולי לא. אין לי מושג.
‏גם לכם אין.
‏אבל מה שלא יקרה, זה יתרחש כאן, בכדור הארץ.
‏טוב. זה היה נהדר. לכדנו את זה, פילומינה.
‏כן? ‏-כן, תודה לך.
‏זהו זה? ‏-כן. כל הכבוד.
‏אז סיימנו? ‏-כן, כל הכבוד.
‏נהדר. אתה בטוח שתוכל לגרום לזה ‏להיראות כאילו הייתי במקומות האלה?
‏כן, כן. אל תדאגי. ‏-באמת?
‏נעשה את זה אחר כך במחשב.
‏מדהים מה שאפשר לעשות היום. ‏-בסדר. מעולה, אז נתראה. להתראות.
‏קאט, חברים. תודה לכם. להתראות.
‏זה היה לא רע לדעתי.
‏נהדר. תודה לכם.
‏תרגום כתוביות: קדם ברגר